CELEX: 62011TN0205
Language: hu
Date: 2011-04-07 00:00:00
Title: T-205/11. sz. ügy: 2011. április 7-én benyújtott kereset — Németország kontra Bizottság

25.6.2011   
            
            
               HU
            
            
               Az Európai Unió Hivatalos Lapja
            
            
               C 186/28
            
         2011. április 7-én benyújtott kereset — Németország kontra Bizottság
   (T-205/11. sz. ügy)
   2011/C 186/52
   Az eljárás nyelve: német
   
      Felek
   
   
      Felperes: Németországi Szövetségi Köztársaság (képviselők: T. Henze és J. Möller meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a „C 7/2010 állami támogatás — KStG, szanálási rendelkezés” eljárásban 2011. január 26-án hozott C(2011) 275 végleges bizottsági határozatot;
            
         
               —
            
            
               másodlagosan: a „C 7/2010 állami támogatás — KStG, szanálási rendelkezés” eljárásban 2011. január 26-án hozott bizottsági határozatot részben semmisítse meg, amennyiben a Bizottság a határozat 2. cikkében megállapította, hogy a nyújtott egyedi támogatások a belső piaccal teljes egészében összeegyeztethetetlenek, és azokat teljes mértékben vissza kell téríttetni, amennyiben a támogatás összege az 500 000 eurót meghaladja;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes a következő jogalapokra hivatkozik.
   
               —
            
            
               A fő kérelem alátámasztása érdekében hivatkozott jogalap:
               
                           —
                        
                        
                           1. jogalap: az EUMSZ 107. cikk (1) bekezdésének megsértése — hiányzó szelektivitás az irányadó referenciarendszer alóli kivétel hiányában
                           A társasági adóról szóló német törvénynek (Körperschaftsteuergesetz, KStG) az azon vállalkozások veszteségátviteléről szóló 8c. §-a (1a.) bekezdésében foglalt szanálási rendelkezés, amelyeket szanálás céljából valamely más vállalkozás átvesz, nem szelektív. Nincs szó az EUMSZ 107. cikk (1) bekezdése értelmében vett állami támogatási programról, mivel nem vezettek be az irányadó referenciarendszer alóli kivételt.
                        
                     
                           —
                        
                        
                           2. jogalap: az EUMSZ 107. cikk (1) bekezdésének megsértése — az intézkedés általános jellegével kapcsolatos nyilvánvaló mérlegelési hiba
                           A Bizottság azon kérdés megítélésekor, hogy a KStG 8c. §-a (1a.) bekezdésében foglalt szanálási rendelkezés esetén általános intézkedésről van-e szó, nyilvánvaló mérlegelési hibát vétett, mivel nem megfelelő vizsgálati módszert alkalmazott, és nem vizsgálta meg, hogy a szanálási rendelkezés gazdasági összértékelés keretében horizontális adottságokon nyugszik-e oly módon, hogy annak előnyeiből keresztmetszetileg a Németországi Szövetségi Köztársaság területén lévő valamennyi vállalkozás részesülhet, következésképpen általános intézkedésnek minősíthető.
                        
                     
                           —
                        
                        
                           3. jogalap: az EUMSZ 107. cikk (1) bekezdésének megsértése — hiányzó szelektivitás annak figyelmen kívül hagyása miatt, hogy a programot igazolja az adórendszer jellege és belső felépítése
                           A KStG 8c. §-a (1a.) bekezdésében foglalt szanálási rendelkezés nem szelektív, ezért nem minősül az EUMSZ 107. cikk (1) bekezdése értelmében vett állami támogatási programnak, mivel azt igazolja az adórendszer jellege és belső felépítése.
                        
                     
         
               —
            
            
               A másodlagos kérelem alátámasztása érdekében hivatkozott jogalap:
               
                           —
                        
                        
                           Az EUMSZ 107. cikk (3) bekezdésének megsértése a finanszírozási lehetőségek elérésének támogatására irányuló állami támogatási intézkedésekhez a jelenlegi pénzügyi és gazdasági válságban alkalmazott ideiglenes közösségi keretszabállyal összefüggésben
                        
                     
                           —
                        
                        
                           A Bizottság „a finanszírozási lehetőségek elérésének támogatására irányuló állami támogatási intézkedésekhez a jelenlegi pénzügyi és gazdasági válságban alkalmazott ideiglenes közösségi keretszabály” című bizottsági közleménnyel összefüggésben tévesen alkalmazta az EUMSZ 107. cikk (3) bekezdését, mivel a bizottsági határozat 2. cikkében említett 500 000 eurós összeget a jogszerű támogatások olyan küszöbértékének tekintette, amelynek túllépése esetén az egész támogatás visszatéríttetendő, nem pedig olyan engedélyezett támogatási összegnek, amelynek túllépése esetén kizárólag az ezt meghaladó részt kell visszatéríttetni.